সোনার বাংলা রিপোর্ট  কথিত যুদ্ধাপরাধের অভিযোগে গ্রেপ্তার বাংলাদেশ জামায়াতে ইসলামীর আমীর ও সাবেক মন্ত্রী মাওলানা মতিউর রহমান নিজামী ও সেক্রেটারি জেনারেল ও সাবেক মন্ত্রী আলী আহসান মোহাম্মদ মুজাহিদের জামিন আবেদন নাকচ করে দিয়েছে ট্রাইব্যুনাল।  আদালত তাদের চিকিৎসার ব্যবস্থা করতে কারা কর্তৃপকে নির্দেশ দিয়েছে। অপরদিকে গত ৩১ মে জামায়াতে ইসলামীর নায়েবে আমীর ও প্রখ্যাত মোফাসসিরে কুরআন মাওলানা দেলাওয়ার হোসাইন সাঈদীকে আদালতে হাজির করলে তারও জামিন আবেদন ৪র্থ বারের মতো নাকচ করে দিয়েছে ট্রাইব্যুনাল। উল্লেখ্য মাওলানা সাঈদী অসুস্থ, তাকে ইব্রাহীম কার্ডিয়াক হাসপাতাল হতে এ্যাম্বুলেন্স করে ট্রাইব্যুনালে হাজির করা হলে এক ঘণ্টা হুইল চেয়ারে বসিয়ে রাখা হয়। তার বিরুদ্ধে ৪ হাজার ৭৮ পৃষ্ঠার একটি প্রতিবেদন তৈরি করেছে তদন্তসংস্থা। তার বিরুদ্ধেও অভিযোগ গঠনের প্রস্তুতি  চালাতে ট্রাইব্যুনাল নির্দেশ দিয়েছে। গত ১ জুন মাওলানা মতিউর রহমান নিজামী ও আলী আহসান মোহম্মদ মুজাহিদের সাথে সহকারি সেক্রেটারি জেনারেল আব্দুল কাদের মোল্লা ও মুহাম্মদ কামারুজ্জামানকেও ট্রাইব্যুনালে হাজির করা হয়েছিল। তাদেরকে সেফহোমে জিজ্ঞাসাবাদের অনুমতি পেয়েছে তদন্তসংস্থা। তদন্তসংস্থার আবেদনে গত ১ জুন ট্রাইব্যুনাল এ নির্দেশ দিয়েছে। এ দুজনকে একদিন করে জিজ্ঞাসাবাদ করতে পারবেন তদন্ত কর্মকর্তারা। জিজ্ঞাসাবাদের সময় তাদের আইনজীবী ও চিকিৎসককে রাখতে হবে পাশের ক।ে চারজনের বিষয়ে তদন্ত প্রতিবেদন আগামী ১২ জুলাইয়ের মধ্যে  দাখিল করতে তদন্তসংস্থাকে নির্দেশ দিয়েছে ট্রাইব্যুনাল। এর মধ্যে প্রতিবেদন চূড়ান্ত না হলে অগ্রগতির প্রতিবেদন জমা দিতে হবে। ইতোপূর্বে মাওলানা মতিউর রহমান নিজামী ও আলী আহসান মোহাম্মদ মুজাহিদ ও মাওলানা দেলাওয়ার হোসাইন সাঈদীকে সেফহোমে জিজ্ঞাসাবাদ করেছে তদন্তসংস্থা। গত বছরের ২৫ মার্চ আন্তর্জাতিক অপরাধ ট্রাইব্যুনাল গঠনের পর থেকে জামায়াতে ইসলামীর পাঁচ শীর্ষনেতার পাশাপাশি বিএনপির দুই নেতাকেও গ্রেপ্তার করা হয়েছে। তাদের মধ্যে সংসদ সদস্য সালাউদ্দিন কাদের চৌধুরী আটক থাকলেও জিয়াউর রহমান আমলের মন্ত্রী আব্দুল আলীম শর্ত সাপেে  জামিনে রয়েছেন।